Brangūs tėveliai/globėjai!

 Nuotolinis mokymas, kuris prasidės nuo kovo 30 dienos, yra iššūkis visai gimnazijos bendruomenei: administracijai, mokytojams, mokiniams, tėveliams.

 Gimnazija dirba įprastiniu būdu: nekeičia pamokų ir pertraukų tvarkaraščių, virtualios pamokos prasideda 8 val. ir tęsiasi 45 min., pertraukų laikas nekeičiamas. Jau šią savaitę iš klasės vadovų, dalykų mokytojų gavote instrukcijas el. dienyne, kuriose yra aprašyta darbo tvarka per karantiną, kontaktai. Dabar bandome telekonferencijų galimybes su mokiniais.

 Atsižvelgdami į tai, kad ne visi mokiniai gali prisijungti prie nuotolinio mokymo, kokį siūlo gimnazija, kiekvieną trečiadienį mokytojai gali paruoštas užduotis popieriniu variantu perduoti per gimnazijos vairuotoją (kuris vežios maisto paketus) ir kitą trečiadienį paimti atliktas ir perduoti kitas. Ir taip visada karantino metu. Tėvelius, kuriuos sudomino šitas pasiūlymas, prašome pranešti klasių vadovams. Manome, kad toks ugdymosi būdas bus naudingas mokiniams ir galėsime šituo sunkiu visiems metu mokytis toliau.

Pagarbiai

gimnazijos direktorius